Children of Bodom

**Children of Bodom** var et finsk melodisk death metal band som ble stiftet i 1993 og tok navnet sitt fra innsjøen Bodom i Esbo, Finland hvor tre ungdommer ble knivdrept på en campingtur i 1960. Den siste personen overlevde angrepet og hevdet han så den personifiserte «Døden». «Døden» har blitt Children of Bodoms maskot og er inkludert på alle bandets albumomslag, og blir spøkefullt kalt for Roy, etter frasen i *Hot Shots*:*Roy, ROY! That guy's been ignoring me all day!*

Da Children of Bodom ble stiftet av Alexi Laiho og Jaska Raatikainen kalte de seg *IneartheD*, men skiftet navn til Children of Bodom samme år fordi de måtte skifte navnet for å signere med SpineFarm Records, etter å ha gitt ut deres 3 eneste demoer. Children of Bodom blir ofte forkortet til *CoB*.

Laiho var bandets frontfigur, og ble ofte nevnt som en av de beste gitaristene i sin sjanger. Mange vil også hevde at han er av en de beste uansett sjanger. Flesteparten av sangene til bandet har som regel en heftig gitar- og keyboardsolo. Etter at bandet ga ut *Something Wild* prøvde Laiho å begå selvmord med sovepiller. Han lå en uke i koma.

Tre måneder etter det oppfølgingsalbumet *[[Hatebreeder]]*, kom konsertalbumet *[[Tokyo Warhearts]]* i butikkene. Mange vil hevde at dette er et av de beste konsertalbumene i sin sjanger.

*[[Follow the Reaper]]* er navnet på det tredje albumet, som kom ut i oktober i 2000. Albumet inneholder låter som «Everytime I Die», «Hate Me!», «Kissing the Shadows» og «Mask of Sanity». Tre coverlåter ble også utgitt i forskjellige utgaver. Låtenes opphavsmenn er Ozzy Osbourne, WASP og Scorpions. 

Hate Crew Deathroll er betraktet som det beste albumet av gjengen fra Esbo. Mange av låtene kan lett komme på en eventuell «Best Of»-cd. Dette var det siste albumet der Alexander Kuoppala var rytmegitarist.

Roope Latvala kom inn og ble med på turneen til det femte albumet. *[[Are You Dead Yet?]]* ble debuten til Latvala i bandet. Skiven kom ut i 2005. Vi merker sjangerskiftet veldig godt på dette albumet – skiftet fra å være «melodisk» til å være «trashy». Et album der «We're Not Gonna Fall», «In Your Face», tittellåten og «Trashed, Lost & Strungout» er de største godbitene. Skiven kom på Billboard-lista i USA..

*[[Blooddrunk]]* var det sjette albumet fra bandet. Det ble utgitt 9. april 2008. «Banned From Heaven», «Tie My Rope» og tittellåten «Blooddrunk» er tre låter som blir sett på som de beste fra dette albumet. Stilen på albumet var mer preget av thrash metal enn de foregående.

Høsten 2010 ble brukt til å spille inn det sjuende og siste albumet fra bandet, *[[Relentless Reckless Forever]]*. Albumet ble utgitt 8. mars 2011, og følges opp med turneen «The ugly world tour 2011» der bandet også kom til Norge. I slutten av mai 2015 forlot Roope Latvala bandet.

## Medlemmer
### Da bandet la opp
**[[Alexi Laiho|Alexi "Wildchild" Laiho]]* – Vokalist og gitar (1993–2020)
**[[Jaska Raatikainen|Jaska W. Raatikainen]]* – Trommer (1993–2020)
**[[Janne Wirman|Janne "Warman" Wirman]]* – Keyboard (1997–2020)
**[[Henkka Blacksmith|Henkka T. Blacksmith]]* – Bass (1996–2020)

### Tidligere medlemmer
**[[Alexander Kuoppala]]* – Gitar (1995–2003)
**[[Samuli Miettinen]]* – Bass (1993–1995)
**[[Jani Pirisjoki]]* – Keyboard (1995–1997)
**[[Roope Latvala]]* – Gitar (2003–2015)

## Diskografi
### Studioalbum

### Singler og demoer
* *Implosion of Heaven* (1994, demo utgitt under navnet *Inearthed*)
* *Ubiquitous Absence of Remission* (1995, demo utgitt under navnet *Inearthed*)
* *Shining* (1996, demo utgitt under navnet *Inearthed*)
* *Downfall* (1998, singel)
* *Hate Me!* (2001, singel)
* *You're Better Off Dead* (2002, singel)
* *Needled 24/7* (2003, singel)
* *Trashed, Lost & Strungout* (2004, singel)
* *In Your Face* (2005, singel)
* *Blooddrunk* (2008, singel)
* *Lookin' out my back door* (2009, singel)

### Andre utgivelser
*1997: *The Carpenter* (split-singel med Nightwish og Thy Serpent)
*1998: *Children of Bodom* (split med Cryhavoc og Wizzard)
*1999: *[[Tokyo Warhearts]]* (konsertalbum)
*2003: *[[Bestbreeder From 1997 to 2000]]*  (samlealbum)
*2004: *Trashed, Lost & Strungout* (EP)
*2006: *[[Chaos Ridden Years - Stockholm Knockout Live]]* (konsert-CD og DVD)
*2009: *Skeletons in the Closet* – coveralbum

## Eksterne lenker
* 
* 
* 
*